CELEX: 32008D0676
Language: bg
Date: 2008-07-24 00:00:00
Title: 2008/676/ЕО: Решение на Комисията от 24 юли 2008 година за даване на разрешение за метод за класификация на кланични трупове на свине в България (нотифицирано под номер C(2008) 3740)

19.8.2008   
            
            
               BG
            
            
               Официален вестник на Европейския съюз
            
            
               L 221/28
            
         
      РЕШЕНИЕ НА КОМИСИЯТА
   
   от 24 юли 2008 година
   за даване на разрешение за метод за класификация на кланични трупове на свине в България
   (нотифицирано под номер C(2008) 3740)
   (само текстът на български език е автентичен)
   (2008/676/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 3220/84 на Съвета от 13 ноември 1984 г. относно определяне на скалата на Общността за класификация на кланични трупове на свине (1), и по-специално член 5, параграф 2 от него,
   като има предвид, че:
   
               (1)
            
            
               Съгласно член 2, параграф 3 от Регламент (ЕИО) № 3220/84 класификацията на кланични трупове на свине следва да се определя чрез оценяване на съдържанието на постно месо посредством статистически доказани методи за оценка, основани на физическото измерване на една или повече анатомични части на кланичния труп на животното. Даването на разрешение за методите за класификация зависи от съответствието им с максимално допустимата статистическа грешка при оценката. Нейната стойност е определена в член 3, параграф 2 от Регламент (ЕИО) № 2967/85 на Комисията от 24 октомври 1985 г. относно определяне на подробни правила за прилагане на скалата на Общността за класификация на кланични трупове на свине (2).
            
         
               (2)
            
            
               България се обърна към Комисията с молба да разреши един метод за класификация на кланични трупове на свине и представи резултатите от пробните дисекции във втората част на протокола, предвиден в член 3, параграф 3 от Регламент (ЕИО) № 2967/85.
            
         
               (3)
            
            
               След разглеждане на тази молба бе установено, че условията за разрешаване на този метод за класификация са изпълнени.
            
         
               (4)
            
            
               Промяна на уредите или на методите за класификация може да се разреши единствено чрез ново решение на Комисията, прието с оглед на придобития опит. Поради тази причина настоящото разрешение може да бъде отменено.
            
         
               (5)
            
            
               Мерките, предвидени в настоящото решение, са в съответствие със становището на Управителния комитет по свинското месо,
            
         ПРИЕ НАСТОЯЩОТО РЕШЕНИЕ:
   Член 1
   Съгласно Регламент (ЕИО) № 3220/84 се разрешава използването на следния метод за класификация на кланични трупове на свине в България:
   
               —
            
            
               уред „Ultra FOM 200“ и свързаните с него методи за оценка, които са описани в приложението.
            
         Член 2
   Не се разрешават промени на уредите и на методите за оценка.
   Член 3
   Адресат на настоящото решение е Република България.
   
      Съставено в Брюксел на 24 юли 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 301, 20.11.1984 г., стр. 1. Регламент, последно изменен с Регламент (ЕО) № 3513/93 (ОВ L 320, 22.12.1993 г., стр. 5).
   
      (2)  ОВ L 285, 25.10.1985 г., стр. 39. Регламент, последно изменен с Регламент (ЕО) № 1197/2006 (ОВ L 217, 8.8.2006 г., стр. 6).
   
      ПРИЛОЖЕНИЕ
      Методи за класификация на кланични трупове на свине в България
      ULTRA FOM 200
      
                  1.
               
               
                  Класификацията на кланични трупове на свине се извършва с уреда, наречен „Ultra FOM 200“.
               
            
                  2.
               
               
                  Уредът е снабден с ултразвукова сонда на честота 4 MHz (Krautkrämer MB 4 SE). Ултразвуковият сигнал се преобразува в цифров, запаметява се и се обработва от микропроцесор (тип Intel 80 C 32). Резултатите от измерванията се трансформират в оценено съдържание на постно месо от самия уред „Ultra-FOM“.
               
            
                  3.
               
               
                  Съдържанието на постно месо в кланичния труп се изчислява по следната формула:
                  
                      = 67,130 – 0,3284 × X1 – 0,3725 × X2 + 0,01515 × X3
                  където:
                  
                              
                                 
                           
                           
                              =
                           
                           
                              оцененото съдържание на постно месо (в проценти),
                           
                        
                              X1
                           
                           
                              =
                           
                           
                              дебелина на гръбната сланина и кожа, измерена на 7 cm от средната линия на трупа, между 3-ти и 4-ти последен лумбален прешлен (в милиметри),
                           
                        
                              X2
                           
                           
                              =
                           
                           
                              дебелина на гръбната сланина и кожа, измерена на 7 cm от средната линия на трупа, между 3-то и 4-то последно ребро (в милиметри),
                           
                        
                              X3
                           
                           
                              =
                           
                           
                              дебелина на мускула, измерена по същото време и на същото място, както дебелината на гръбната сланина (в милиметри).
                           
                        Тази формула е валидна за кланични трупове с тегло между 60 и 120 килограма.